Ministarstvo obrazovanja i nauke Federacije Bosne i Hercegovine

**Federalno ministarstvo obrazovanja i nauke ili Ministarstvo obrazovanja i nauke** (skraćeno **FMON**) jedno je od 16 ministarstava u sastavu Vlade Federacije Bosne i Hercegovine, nadležno za obrazovnu i naučnu politiku u tom entitetu. Sjedište ministarstva se nalazi u ulici Ante Starčevića u Mostaru, dok se na njegovom čelu trenutno nalazi Jasna Duraković (SDP). Pored sjedišta u Mostaru, u ulici Obale Maka Dizdara u Sarajevu se također nalazi još jedan ured ministarstva.

## Historija 
Godine 1992, nakon sticanja nezavisnosti Republike Bosne i Hercegovine od Socijalističke federativne republike Jugoslavije (SFRJ), osnovano je Ministarstvo za obrazovanje, nauku i kulturu Republike Bosne i Hercegovine, a za ministra je tada imenovan Nikola Kovač.

Nakon rata u Bosni i Hercegovini i potpisivanja Dejtonskog mirovnog sporazuma 1995. godine, a s obzirom na ustavne nadležnosti, nadležnost nad obrazovanjem i naukom dodijeljena je entitetu – Republici Srpskoj, dok je u Federaciji BiH ta nadležnosti u isključivo dodijeljena županijama/kantonima.

Godine 2003. imenovanjem nove entitetske vlade nakon općih izbora, Ministarstvo je podijeljeno na Ministarstvo obrazovanja i nauke te Ministarstvo kulture i sporta. Presudom Ustavnog suda Federacije BiH naloženo je ukidanje dva neustavna ministarstva jer obavljaju djelatnost kantona.

## Nadležnosti 
Glavna osoba u Federalnom ministarstvu zdravstva je ministar ili ministrica zdravstva Federacije Bosne i Hercegovine, koji ima pravo na jednog sekretara i četiri pomoćnika.

Sljedeći zakoni regulišu rad ministarstva obrazovanja i nauke Federacije Bosne i Hercegovine:

* Okvirni zakon o predškolskom odgoju i obrazovanju u Bosni i Hercegovini
* Zakon o Agenciji za predškolsko osnovno i srednje obrazovanje
* Okvirni zakon o osnovnom i srednjem obrazovanju u Bosni i Hercegovini
* Zakon o osnovnoj školi
* Zakon o srednjoj školi
* Zakon o ustanovama
* Zakon o priznavanju stečenog obrazovanja u inostranstvu državljanima Republike Bosne i Hercegovine koji su izbjegli za vrijeme ratnog stanja
* Zakon o dokazivanju stečene školske odnosno stručne spreme
* Zakon o nostrifikaciji i ekvivalenciji inostranih školskih svjedočanstava
* Zakon o izdavačkoj djelatnosti
* Zakon o stručnim nazivima koji se stiču u visokoškolskim ustanovama 
* Zakon o prosvjetnoj inspekciji
* Okvirni zakon o srednjem stručnom obrazovanju
* Okvirni zakon o visokom obrazovanju u Bosni i Hercegovini
* Okvirni zakon o osnovama naučnoistraživačke djelatnosti i koordinaciji unutrašnje i međunarodne naučnoistraživačke saranje Bosne i Hercegovine

### Djelokrug 
Ministarstvo obrazovanja i nauke FBiH obavlja upravne, stručne i druge poslove utvrđene zakonom, koje se odnose na sljedeće oblasti:

* Koordiniranje planiranja i aktivnosti u oblasti predškolskog, osnovnog, srednjeg i visokog obrazovanja, pedagoških standarda i prostornih normativa, opreme i nastavnih sredstava predškolskog, osnovnog, srednjeg i visokog obrazovanja i odgoja
* nostrifikacija i ekvivalencija inostranih školskih vjedožbi i diploma 
* stručno obrazovanje i usavršavanje nastavnog osoblja
* udžbenike za osnovno i srednje obrazovanje 
* implementacija Bolonjskog procesa
* naučnoistraživačke i istraživačkorazvojne aktivnosti
* razvoj naučnoistraživačkih organizacija
* podsticanje fundamentalnih primjenjenih istraživanja
* ravoj investicionih tehnologija i kadrova u naučnoistraživačkoj djelatnosti
* praćenje inovacija, razvoja i unapređenja tehnologija
* koordiniranje u ostvarivanju mladih u oblasti obrazovanja i nauke 
* druge poslove utvrđene zakonom

## Organizacija 
Federalno ministarstvo obrazovanja i nauke sastoji se od sljedećih organizacionih jedinica:

* Kabinet ministra
* Sektor za predškolsko, osnovno i srednje obrazovanje
* Sektor za visoko obrazovanje
* Sektor za nauku i tehnologije
* Sektor za udžbeničku politiku, analitiku i izvještavanje u obrazovanju i nauci
* Inspektorat
* Služba za finansijske poslove
* Služba za pravne i opće poslove

## Spisak ministara 
## Reference 
## Vanjski linkovi 
* Zvanični sajt

Obrazovanja i nauke
Kategorija:Obrazovanje u Bosni i Hercegovini
Kategorija:Nauka i tehnologija u Bosni i Hercegovini